cyanic-selkie/wikianc huggingface dataset:
Извештај за паричните текови
Поврзаност со другите финанскиски извештаи
Извештајот за парични текови е тесно поврзан со другите финансиски извештаи. Имено, прикажаните приливи и одливи на паричните средства во овој финансиски извештај се должат на промените на средствата и обврските, прикажани во другите финанскиски извештаи. Бидејќи тој ги сумира тековите за определен период на време, извештајот за готовинските текови е сличен со билансот на успех. Меѓутоа, од билансот на успех се разликува по тоа што:
Охрид
Средновековна историја
Во време на царот Самуил, Охрид станал религиозен центар и главен град на царството. Неговите тврдини и ден денес стојат високо над самиот град. Есента 1015 година византискиот цар Василиј II успеал да го заземе Охрид, но тврдината останала и понатаму под власта на царот Јован Владислав, наследникот на Гаврило Радомир, син на цар Самуил.
Извештај за паричните текови
Содржина на извештајот за парични текови
Извештајот за готовински текови се состои од три дела:
Охрид
Средновековна историја
Во 1204 година, за време на четвртата крстоносна војна Охридскиот крај заедно со другите југозападни македонски области биле вклучени во рамките на Солунското латинско кралство. Во 1334 година српскиот крал Душан ги презел градовите Охрид, Прилеп и Струмица. Во 1378 година, била доградена црквата Света Богородица Перивлепта (Свети Климент) во Охрид.
Охрид не само што бил најважниот град во регионот, туку бил и најважниот образовен центар и извор на писменоста на сите словенски народи. Во Охрид се наоѓа најстариот универзитет во Европа (IX век), додека во местото Плаошник близу градот се наоѓа реставрираната црква Св. Климент чии наоди укажуваат на фактот дека пак таму имало универзитет од XIII век.
Извештај за паричните текови
Содржина на извештајот за парични текови
Готовинските текови од инвестициските активности ги опфаќаат приливите и одливите на готовина, кои настануваат врз основа на вложувања во или продажба на постојани средства, како и вложувања во долгорочни хартии од вредност и нивна продажба.
Охрид
Османлиски период
Кон самиот крај на XIV век турскиот султан Бајазит I успеал речиси насекаде во Македонија да ја наложи својата власт. Во 1408 година, Охрид потпаѓа под власта на Османлиите и наредните пет века опстојува како дел од тогашната Отоманско Царство. Турците, по своето доаѓање во овој крај, се населиле во рамничарскиот дел на исток и на запад од градот, додека поугледните и побогатите турски бегови изградиле и свои живеалишта покрај езерскиот брег, надвор од тврдината, во месноста Трсија.
Извештај за паричните текови
Содржина на извештајот за парични текови
Готовинските текови од финансиски активности произлегуваат од активностите поврзани со обезбедување на потребните финансиски средства и сервисирањето на обврските кои произлегуваат од овие активности. Станува збор за приливите по основ на долгорочни кредити, емисија на хартии од вредност, исплата на дивиденда за емитуваните акции, како и исплата на главница на достасаните долгорочни кредити и обврзници.
Охрид
Османлиски период
Султанот Мехмед II во 1466 година наредил во Цариград да бидат депортирани охридскиот архиепископ Доротеј, заедно со многу охридски клерици и болјари, најверојатно поради нивното антиосманлиско дејствување за време на востанието на Скендербег.
Извештај за паричните текови
Изработка на извештајот за парични текови
Изработката на извештајот за парични текови се одвива во четири чекори:
Охрид
Османлиски период
Познатиот турски патописец Евлија Челебија кој го посетил Охрид во 1670 година, во својот патопис за овој град забележал: „Градот е добро населен, со рајски мирис, исто како градот Дамаск. Куќите му се приземни и на кат, со оформени седумнаесет маала (десет муслимански и 7 христијански). Куќите на големците се наоѓаат покрај езерото. Во градот има 17 муслимански храмови (големи и помали џамии), неколку медреси, седум мектеби, две јавни бањи, три трговски ана...Чаршијата е расфрлена на четири места со околу 150 трговски и занаетчиски дуќани“.
Извештај за паричните текови
Утврдување на паричните текови од оперативни активности
Извештајот може да се изработи на два начина: со примена на директниот или индиректниот метод. Двата метода се разликуваат во поглед на постапката за утврдување на готовинските текови од оперативните активности, додека кај утврдувањето на тековите од инвестициските и финансиски активности методите не се разликуваат.
Охрид
Османлиски период
Во 1767 година била укината Охридската архиепископија.
Извештај за паричните текови
Утврдување на паричните текови од оперативни активности
Директниот метод дава повеќе информации од индиректниот. За него е карактеристично тоа што при утврдувањето на тековите од оперативни активности се врши идентификување на ефектите кои приходите и расходите од билансот на успех ги предизвикуваат врз готовинското салдо на претпријатието.
Индиректниот метод е полесен за примена. Тој започува од нето добивката и на неа го додава износот на амортизација. Потоа, се утврдуваат приливите и одливите од краткорочните средства и обврски. При тоа, зголемувањето на средствата е паричен одлив, нивното намалување е прилив, зголемувањето на обврските е паричен прилив, а намалувањето на истите е одлив. Накратко, утврдувањето на готовинските текови од оперативни активности според индиректниот метод може да се прикаже на следниот начин:
Охрид
Османлиски период
Основањето на првиот комитет на ТМОРО во Охрид се случило во август 1894 година. Пролетта 1901 година се пристапило кон создавање на чета со враќањето на неколкумина печалбари. За време на Илинденското востание во Охридско се воделе непрекинати борби во текот на целиот месец август 1903 година. Во време на востанието во Охридско имало 31 борба. Четите од Илинденското востание својата борба ја продолжиле и во текот на Младотурската револуција во 1908 година.
Извештај за паричните текови
Утврдување на паричните текови од оперативни активности
Нето добивка за тековна година + Амортизација ± Намалување/Зголемување на обртните средства ± Зголемување/Намалување на краткорочните обврски = Готовинските текови од оперативни активности.
Утврдување на паричните текови од инвестициски активности
При утврдувањето на тековите од инвестициските активности се следи истиот принцип дека зголемувањето на средствата е одлив, додека нивното намалување-прилив, и обратно кај обврските. На пример, набавката на нова машина претставува паричен одлив, додека продажбата на зграда претставува паричен прилив.
Охрид
Современа историја
Охридската околија за време на Првата балканска војна била поделена од страна на Србија и Бугарија на два дела: еден кој припаднал под српска власт и друг чиј статус требало да се решава по крајот на војната. Српската војска во Охрид влегла на 22 ноември 1912 година. Во војната се вклучиле и голем број охриѓани со надеж дека Македонија ќе биде ослободена.
Извештај за паричните текови
Утврдување на паричните текови од финансиски активности
И за утврдување на тековите од финансиски активности се применува истиот принцип бидејќи станува збор за ставки од билансот на состојба. Така, издавањето нови акции се бележи како паричен прилив, земањето кредит, исто така, е паричен прилив, додека отплатата на кредитите и откупот на сопствените акции се парични одливи.
Охрид
Современа историја
Поради незадоволсвото од потпишувањето на Букурешкиот мировен договор и поделбата на Македонија, во септември 1913 година во Западна Македонија (Дебар, Охрид, Струга) е кренато востание, познато како Охридско востание. На 12 септември четите на Петар Чаулев и Павле Христов влегле во Охрид. Српската војска и администрација била протерана од Охрид, било свикано собрание и била формирана привремена управа, во која влегле: Лев Огненов, Иван Групчев, Павел Христов, Лев Кацков, Петар Филев и други истакнати граѓани. На 19 септември селата во Охридско биле освоени и опожарени од страна на српските чети, а четите на ВМРО се повлекле на запад кон Голо Брдо.
Извештај за паричните текови
Составување на извештајот за парични текови
Откако ќе се пресметаат готовинските текови од секоја од наведените активности, тие се собираат и на тој начин се доаѓа до вкупниот нето готовински тек. Ова салдо одговара на состојбата на ставката "парични средства и парични еквиваленти" од билансот на состојба на претпријатието.
Охрид
Современа историја
За време на Првата светска војна, Охрид и Охридско потпаднале под бугарска власт. За време на оваа окупација извршени се бројни ограбувања и однесени се предмети, книги и друго материјално богатство што се векови сведочело за достигнувањата на Охридската архиепископија. По пробивот на Македонскиот фронт во септември 1918 година, силите на Антантата ги поразиле бугарската и германската војска, така што тие ја напуштиле Македонија.
Извештај за паричните текови
Значење на извештајот за паричен тек
Значењето на извештајот за готовински текови произлегува од информациите кои може да се добијат преку неговата анализа. Најпрво, доколку извештајот се спореди со билансот на успех може да се согледа колкав дел од приходите се наплатени, т.е колку од расходите се платени. Потоа, од него се добива информации за квалитетот на приливите односно, за кои цели се направени одливите. Исто така, се согледува дали нето приливите од оперативните активности се доволни за да се покријат инвестициските и финансиски одливи.
Охрид
Современа историја
Охрид за време на Втората светска војна се наоѓал под бугарска окупација. Партизанските единици го ослободиле градот на 15 октомври 1944 година, но за кратко време, бидејќи биле под притисок на германските сили, тие се повлекле. По борбите меѓу партизаните и германските сили ноќта меѓу 7 и 8 ноември градот е ослободен.
Извештај за паричните текови
Извештај за паричните текови на банките
Извештајот за готовинските текови на една банка е приказ на сите приливи и одливи на парични средства во и од банката во текот на одреден временски период. Покажува по кои основи банката остварила парични средства и за која намена ги употребила нив. И банката остварува парични текови по три основи:
Охрид
Современа историја
Во 1958 година во црквата „Света Софија“ бил одржан Вториот македонско црковно-народен собор на кој била донесена одлука за возобновување на Охридската архиепископија и истата да го носи името Македонска православна црква. На Третиот македонски црковно-народен собор, кој исто така се одржал во црквата „Света Софија“ во 1967 година била донесена одлука за прогласување автокефалност на Македонската православна црква.
Извештај за паричните текови
Извештај за паричните текови на банките
Утврдувањето на паричниот тек од основната дејност на банката се врши на тој начин што на добивката пред оданочување ѝ се додаваат расходите, а се одземаат приходите прикажани во билансот на успех на банката за тековната година. Добивката се корегира за приливот од наплатената камата, односно за паричниот одлив од каматата која банката им ја исплаќа на своите депоненти и кредитори. Исто така, добивката се корегира и за зголемувањето на средствата како одлив, нивно намалување како прилив и обратно за обврските на банката.
Охрид
Географија
Градот Охрид се наоѓа во југозападниот дел на Македонија, на североисточната страна од Охридското Езеро, во Охридско-струшкото Поле. Градот е сместен во подножјето на планината Галичица, на надморска височина од 695 m, додека стариот дел од градот се наоѓа на повисока надморска височина до 740 m.
Извештај за паричните текови
Извештај за паричните текови на банките
Паричниот тек од инвестициската дејност на банката ги опфаќа приливите и одливите кои произлегуваат од инвестирањето во хартии од вредност, набавката или продажбата на одредени материјални и нематеријални средства. И тука важи принципот дека зголемувањето на обврските и намалувањето на средствата е паричен прилив за банката, додека зголемувањето на средствата и намалувањето на обврските е паричен одлив.
Охрид
Географија
Сливното подрачје на Охридското Езеро брои над 40 реки и тоа 23 на албанска и 17 на македонска територија. Сепак, најголемиот дел од нив пресушуваат во летниот период и се незначителни. Во однос на нивниот проток, Сатеска, Коселска, Сушица и Черава се најзначајните реки кои се вливаат во езерото.
Извештај за паричните текови
Извештај за паричните текови на банките
Кога станува збор за паричниот тек од финансирање, издавањето на сопственички и должнички хартии од вредност е прилив за банката, односно откупот на акции и исплатата на дивиденда за акционерите се јавува како паричен одлив.
Охрид
Охридски маала
Маала во Охрид се: Варош, Канео, Месокастро, Кошишта, Воска, Лабино, Кара-бего Маала, Крст-Џамија, Видобишта, Влашка Маала, Христо Узунов, Бараки, Црногорци...
Извештај за паричните текови
Извештај за паричните текови на банките
Нето паричниот тек на банката се добива кога ќе се агрегираат одделните готовински текови на банката. Износот на нето готовинскиот тек треба да соодветствува со промената на состојбата на паричните средства и паричните еквиваленти на банката во текот на финансиската година.
Охрид
Население
Според статистиката на бугарскиот етнограф Васил К’нчов (Македонија. Етнографија и статистика) во 1900 година во Охрид живееле 14.860 жители, од кои 8.000 Македонци, 5.000 Турци, 800 Албанци (300 христијани и 500 муслимани), 460 Власи и околу 600 Роми.
Пописот од 1991 година не бил целосно одржан во градот Охрид, бидејќи дел од неговото население одбило да учествува, односно го бојкотирало неговото одржување, поради што за таа пописна година, во градот нема целосни податоци.
Според пописот на населението од 2002 година, во градот имало 42.033 жители и спаѓал во групата на средни градови. Заедно со туристичките приградски населби Рача (1.043 ж.), Населба Исток (117 ж.) и Свети Стефан (112. ж.) кои во статистиките се водат како одделни населени места, градот Охрид има 43.305 жители. Етнички гледано, населението (без приградските населби) е составено од:
Во градот се зборуваат следниве јазици :
Во Охрид се застапени следните религиски групи :
Низ годините ова било вкупното население и етничка припадност на населението во градот Охрид:
* Извор: Државен завод за статистика на Република Македонија (1948 — 2002), според податоци од официјалните пописи во соодветните години
Религија
Од 1018 до 1767 година Охрид бил седиште на Охридската Архиепископија. Таа како самостојна црковна организација го управувала верскиот живот на христијаните во Македонија и други балкански земји, а во одреден период под своја управа ги имала православните цркви во Далмација и делови од Италија. Затоа Охрид се нарекува „Балканскиот Ерусалим“. На територија на општина Охрид постојат повеќе од 100 православни цркви од кои 60 активни, 10 исламски верски објекти — џамии и една католичка црква. Во Охрид се наоѓа седиштето на Дебарско-кичевската епархија на МПЦ.
Инфраструктура
Аеродромот Охрид се наоѓа на 9 км од градот, на магистралниот пат Струга — Кичево — Скопје. Должината на полетно — слетната патека е 2.550 м, а ширината 45 м. Капацитетот на Аеродромот е 300 патници на час. Вкупниот аеродромски комплекс e со површина од 640.850 м, од кои 155.000 м за полетно — слетната патека, спојниците, пристанишната платформа и сервисните патеки. Врз основа на вака поставениот критериум се дефинира опслужното подрачје на Охридскиот аеродром за покриеност и на општините: Ресен, Струга, Охрид, Битола, Прилеп, Кичево, Дебар, Македонски Брод и Демир Хисар како општини со ограничени можности за просторна покриеност. Од статистичките податоци за физичкиот обем на сообраќајот во периодот 1997 — 2003, се добива податок дека се искористува приближно 40 % од расположливите сообраќајни капацитети на Аеродромот во текот на една година.
Во Охрид има една Автобуска станица каде што се одвива локалниот, меѓуопштинскиот и меѓународниот превоз на патници. Во 2002 се превезени скоро 2 милиона патници.
Низ територијата на Охрид поминуваат магистралниот пат М5 Охрид-Битола-Скопје со должина од 235 км и регионалните патишта Р501, Охрид — Св. Наум, 29 км и  Р420, Охрид — Струга, 14 км.
Градот Охрид располага со паркиралишта од затворен и отворен тип. Ги има 6 со затворен тип и поголем број од отворен тип. На територија на Охрид во функција е граничниот премин “Св. Наум” — на државната граница со Република Албанија.
Охрид има издадена лиценца на околу 260 такси -возила и 91 комби-возило и минибуси преку кои се одвива локалниот и меѓуопштинскиот превоз на патници.
Постојат и две царински и шпедитерски терминали и тоа: Царински и шпедитерски терминал — Охрид и Царински и шпедитерски терминал — Аеродром Охрид.
Образование
Во Охрид функционираат следниве средни училишта:
Од високото образование, во Охрид функционира државниот Универзитет за информатички науки и технологии „Св. Апостол Павле", како и Факултетот за туризам и угостителство при Универзитетот Св. Климент Охридски.
Збратимени градови
Градот Охрид е збратимен со градовите:
Следниве градови имаат потпишано протокол за соработка со Охрид:
Космос-1268
Космос-1268 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 28 април 1981 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-1268 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 90,5 минути, додека аголот на наклонетост на орбиталната рамнина во однос на рамнината на екваторот изнесувала 70,3°. Најголемото растојание од Земјата го достигнал на 366 км, а најмалото на 240.
Самарџија
Самарџија, седлар  или сарач  — занаетчија специјализиран за обработка на кожа и гума. Пред сè, седла, појаси, футроли за огнено оружје, фишеклии за ловци, паричници, камшици. Овој занает спаѓа во кожните занаети. Сарачката роба можела да се купи и на пазарите и панаѓурите.
Самарџијата производите ги изработувал рачно, а алатките што ги користил се многубројни и вклучуваат сарачко шило и игла со кои рачно шиел, потоа многу различни ножеви, сечила, ножици, зумби, калапи, стеги и преси. Во почетокот самарџиите сами ја правеле и подготвувале кожата, потоа ја набавувале и на крајот почнале да користат фабрички обработена кожа. Пред индустријализацијата, секое домаќинство имало коњи и волови, кои се користеле за обработка и влечење. Но, со модернизацијата и сузбивањето на запрегите, бројот на самарџиите се намалил, а денес овој занает е многу редок.
Денес, неизбежната пластика ги потиснува кожните предмети. Бидејќи кожните предмети бараат многу професионална, човечка работа, а тоа им ја зголемува цената. Ремени, паричници, кутии за пиштоли... тие се повеќе се направени од пластика, лесни се, водоотпорни, нивната цена е ниска.
Андреј Рубљов (иконописец)
Андреј Рубљов  (Андре́й Рублёв, бил Московјанец сликар на икони роден во 1360-тите, кој починал помеѓу 1427 и 1430 година  Тој се смета за еден од најголемите средновековен Руски сликари на православна христијанска уметност.
Животопис
Точниот датум на неговото раѓање не е познат. Како веројатна година на раѓање се зема околу 1360 година, бидејќи во записите за неговата смрт (1430) се споменува дека умрел во длабока старост, што тогаш значело по 60-годишна возраст. Андреј Рубљов се замонашил пред 1405 година и го зел името Андреј. Живеел во манастирот Сергиј Лавра во близина на Москва во заедница на сликари, меѓу кои се познати Теофан Грк и Прохор од Городец. Тоа е познато затоа што неговото име се споменува во списокот на сликари на икони и фрески во Благовештението во Москва. Неговото име е на дното на листата, што значи дека тогаш бил најмладиот сликар во групата. Пишаните записи сведочат дека во 1408 година тој ги насликал (заедно со Данило Черни) ѕидовите на Успенината катедрала во Владимир во 1425–1427 година во Соборниот храм Света Троица во Сергиј Лавра. По смртта на Данило, Андреј насликал фрески во катедралата на Спасителот во московскиот манастир Андроник. Починал во манастирот Андроник на 29 јануари 1430 година.
Творештво
Во 1904 година, била откриена неговата икона на Светата Троица од Стариот завет (или Гостопримството на Авраам, веројатно создадена околу 1411 година) и на тој начин започнала ера на истражување на неговото дело. Тоа е единственото дело што може со сигурност да му се припише. Денес оваа икона е изложена во Третјаковската галерија во Москва.
Композицијата на иконата прикажува сцена од Библијата, кога тројца ангели ги посетиле Сара и Авраам (1. книга Мојсеј 18:1-33). Рубљев се концентрираше на прикажување на фигурите на тројцата гости. Пораката на делото е повеќекратна. Тоа е, меѓу другото, апел за единство во време на конфликт меѓу принцовите. Истовремено, тоа е израз на религиозно единство во тројството (Отецот, Синот, Светиот Дух).
Уметноста на Андреј Рубљов е комбинација од две традиции: средновековен монашки подвиг и класичната хармонија на византиското сликарство. Ликовите во неговите слики се секогаш спокојни. Со текот на времето, начинот на кој тој сликал станал идеал на црковното сликарство и иконописот.
На Стоглав Сабор (1551) иконографијата на Андреј Рубљев била прогласена за идеална во изработката на црковни слики. Црквата го празнува на 4 јули.
Од 1959 година во манастирот Андроник постои музеј на Андреј Рубљов.
Во 1966 година рускиот режисер Андреј Тарковски го снимил филмот Андреј Рубљов, делумно базиран на животот на Андреј, кој е своевиден споменик на овој уметник.
Леаeлинасаура
Леаелинасаура - латински јазик - Leaellynasaura, бил вид на диносауруси опишани од  Патриша Викерс-Рич, палеонтолог од Мелбурн од  Музеј Викторија и нејзиниот сопруг а името е добиено по нивната ќерка.
Откритие
Фосил од овој диносаурус бил откриени во Австралија во државата Викторија во областа Залив на диносаурусите.
Класификација
Позиција според Херн, 2019:
Климатски елементи
Климатски елементи имаат променливи вредности затоа што зависат од низа на појави и процеси во атмосферата. За набљудувањето се од најголемо значење на нивната средна и екстремна (минимум и максимум) вредност. Најважните климатски елементи се следниве:
Освен овие главни елементи можат да се издвојат уште неколку кои се помалку важни:
Специјален резерват на природата Јерма
Специјалниот природен резерват Јерма се наоѓа во планинската област Динариди, помеѓу селата Трнски Одоровци и Власи, на околу 22 километри од Пирот.
Позиција
Овој природен резерват го зазема крајниот југоисточен дел на Србија, на површина од 7 хектари и ги зафаќа териториите на општините Бабушница, Димитровград и Пирот. Ги опфаќа масивите Гребен и Влашка планина, како и најголемиот дел од сливот на реката Јерма.
Природа
Специјалниот природен резерват Јерма е уникатен комплекс од долини и варовнички клисури со импозантни карпи кои се со исклучителна флористичка и фитоценолошка разновидност.
Сашо Саздовски
Сашо Саздовски — македонски скулптор.
Специјален резерват на природата Јерма
Природа
Од животинските видови во заштитеното подрачје евидентирани се 110 видови птици, 25 видови цицачи, 11 видови водоземци и влекачи, 9 видови риби, како и 181 вида пеперутки. Присуството на ретки или загрозени заштитени видови е особено важно. Најважни птици се сурискиот орел,карпестата еребица, како и некои видови лилјаци, видри и рисови.
Сашо Саздовски
Творештво
Во март 2023 година, Саздовски ја добил наградата „Боро Митриќевски“ која ја доделува Друштвото на ликовните уметници на Македонија. Саздовски победил со својата скулптура „Еквилибриум синергија“, изработена во комбинација на мермер, гранит и 3Д-принт.
Специјален резерват на природата Јерма
Знаменитости
Клисурата на реката Јерма е импозантна кањонска долина со стрмни, назабени, карпести карпи високи 600 до 700 м, богата со многу карстни релјефни форми.
Во резерватот се наоѓа важен споменик на културата под заштита на УНЕСКО, средновековниот манастир ''Св. Јован Богослов'', на народот попознат како манастир Поганово, бил изграден кон крајот на XIV век. Освен ова, има неколку значајни спелеолошки објекти како што се пештерата на Ветрова дупка пештерата, Пештерица, Орлова дупка, Асеново кале и други.
Туристички потенцијал
Специјалниот природен резерват Јерма е една од омилените дестинации за љубителите на адреналинските спортови и активните туристи.
Тие имаат на располагање пешачки патеки до атрактивни видиковци на планината Гребен и Влашка планина, голем број патеки за спортско качување со различни тежини, како и неколку неуредени патеки во спелеолошките единици на овој крај.
Треба да се споменат и манастир Поганово и термалните извори на Звоначки Бањи.
Со цел промоција на оваа област, како и адреналинските спортови и концептот на активен одмор, Туристичката организација на Пирот учествува во организацијата на меѓуетнички авантуристички фестивал наречен Outdoor fest Jerma.
Гоно Манчев
Гоно Христов Манчев — македонски револуционер, учесник во македонското револуционерно движење, член на Македонската револуционерна организација, подоцна се приклонува на конзервативното-централистичко крило и станал струмички војвода на ВМРО (Автономистичка).
Ајдер
Ајдер (Eider; Ejderen; латински: Egdor или Egdore) — најдолга река во сојузната покраина Шлезвиг-Холштајн, во Германија. Реката започнува близу Бордесхолм и поминува низ југозападните предградија на Кил близу брегот на Балтичкото Море, но продолжува да тече кон запад, завршувајќи го Северното Море. Средишниот дел на Ајдер бил погоден за користење како дел од Килскиот Канал.
Во раниот среден век реката се верува дека била граница помеѓу германските племиња Јути и Англи, кои во текот на овој период, заедно со соседните Саси го поминале Северното Море и се населиле во Англија. Во текот на подоцнежниот период на средниот век, Ајдер била граница помеѓу Сасите и Данците, како што напишал Адам Бременски во 1076 година. Со векови била граница помеѓу Данска и Светото Римско Царство. Денес е граница помеѓу Шлезвиг и Холштајн, северниот и јужниот дел, соодветно, на денешната германска покраина Шлезвиг-Холштајн.
Ајдер тече низ следниве градови: Бордесхолм, Кил, Рендсбург, Фридрихштат и Тенинг. Близу Тенинг се влева во Северното Море. Естуарот има каллив брег и солена вода. На устието на реката постојат брани за заштита од поплави, кои имаат можност да се затворат за време на бури.
Пловност
Браната за плима и осека обезбедува пристап за бродови преку браната Ајдер. Рибарското пристаниште Тенинг се наоѓа на 11 километри спротиводно од браната, додека Фридрихштат е оддалечен дополнителни 15 километри спротиводно. Кај Фридрихштат постои брана која дозволува пристап до реката Трене.
Ајдер останува пловна до браната кај Нордфелд, 6 километри над Фридрихштат. Постои и уште една брана кај Лексфере, 52 километри спротиводно од Нордфелд. Дополнителни 3 километри од Лексфере се наоѓа крстосница со краткиот Канал Гизелау, кој обезбедува пловна врска до Килскиот Канал кај Олденбител. Ајдер потоа обезбедува алтернативен пат од Северното Море до Килскиот Канал, која ги избегнува плимите и осеките во естуарот на Елба.
Андреј Тисин
ИКФ Светски Кану Спринт Првенства
Андреј Тисин (Андрей Тиссин, - ) беше руски спринт-кануист којшто се натпреваруваше од доцните 1990-ти до раните 2000-ти. Тој освои четири медали на ИКФ Светските Кану Спринт Првенства од кои едно злато (K-4 500 m: 2001), два сребрени медали (K-4 200 m: 2001, K-4 500 m: 1999), и еден бронзен медал (K-4 500 m: 1998).
Тисин исто така се натпреваруваше на ЛОИ 1996 во дисциплината К-2 1000 метри во Атланта, но беше елиминиран во полуфиналето. Живееше во Краснодар, беше висок 1,86 м и тежеше 90 кг.
Тисин подоцна стана тренер на Руската репрезентација, давејќи сè додека траела сезоната на тренинзи во 2008 година.
Антониј Иоаноич (иконописец)
Антониј Иоаноич (Битолско, крајот на XVIII в. – ок. средината на XIX в.) — јеромонах, иконописец  од  – според неколку потписи на икони може да се заклучи дека потекнувал од околината на Битола и бил монах во манастирот „Св. Пречиста Кичевска”.
Творештво
Неговата зографска активност засега се следи од 1810 година во Бигорскиот манастир, во црквата „Св. Атанасиј” во с. Октиси (1812), во с. Долно Мелничани (1816), во манастирот „Св. Пречиста Кичевска” (1819), во с. Собино кај Врање (1821), во „Св. Никола Геракомија” (1830) и во „Св. Врачи Големи” (1838) во Охрид.
Благодарение на неговиот индивидуален стил, кој е нагласено барокен, може да му се припишат повеќе датирани, но непотпишани дела во Македонија, во Србија и во Бугарија. Одликите на неговиот сликарски ракопис се прецизна, нагласена и разбранувана линија на цртежот, студена гама на инкарнатот, сликан со светол окер и сиви сенки.
Неговите дела имаат словенски и грчки натписи.
13 п.н.е.
13 п.н.е. — година според општоприфатениот календар. Тоа била 13. година пред новата ера, 13. од првиот милениум п.н.е., 13. од 1 век п.н.е. и четвртта од 10-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5495 и 5496 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4737 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3747 и 3748 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 740.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 13 година се протега во 2623 и 2624, додека според второто гледиште, годината трае во текот на 2683 и 2684 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 530. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 654 и 653 исламска година пред хиџра.
Музеј на град Кратово
Од 2008 година на музејот му е доделена Саат-кулата, како простор со кој треба да управува и да се грижи за него. Саат-кулата е една од шесте кули кои опстанале од средновековниот и турскиот период на градот.
Градба
Музејот на град Кратово е сместен во стара турска куќа, која е заштитена со закон, под која се наоѓа стариот турски затвор.
Поставки
Во музејот постојат три мали поставки, каде се изложени соодветните збирки на наоди, како што се: археолошката, историската и етнолошката поставка, како и одделението за конзервација на наодите.
Артериосклероза
Артериосклерозата е задебелување, стврднување и губење на еластичноста на ѕидовите на артериите. Овој процес постепено го намалува протокот на крв кон органите и ткивата, и може да доведе до сериозни здравствени проблеми заедно со атеросклероза, која е специфична форма на артериосклероза предизвикана од масни наслаги, холестерол, и некои други материи во и на ѕидовите на артериите.
Може да биде предизвикана од пушење, лоша исхрана или од повеќе генетски фактори. Атеросклероза, главната причина за коронарна артериска болест (КАБ) и мозочен удар, е пореметување со повеќе генетски и еколошки фактори на ризик. Генетско-епидемиолошки студии откриле изненадувачки долго список на генетски и негенетски фактори на ризик за КАБ. Сепак, таквите студии укажуваат на тоа дека семејната историја е најзначаен и независен фактор на ризик.
Симптоми
Меѓу симптомите на артериосклероза се: ненадејна слабост, фацијална вкочанетост или вкочанетост на долните екстремитети, конфузија, тешкотии во разбирање на говорот како и проблеми со гледањето.
Патофизиологија
Лезиите на артериосклерозата, започнуваат кога интимата (внатрешниот слој на ѕидот на крвните садови) на артерискиот ѕид ќе почне да се полни со таложење на клеточни отпадоци. Како овие почнуваат да се зголемуваат и да растат, тие можат да заземат различни форми на артериосклероза. Сите се поврзани преку заеднички одлики, како што се запушување на артериски крвни садови, задебелување на артериските ѕидови.
Артериосклерозата, за разлика од атеросклероза, е склероза која ги засега само малите артерии и артериоли, кои носат хранливи материи и кислород до клетките. Атеросклероза е стеснување на артериите со таложење на масни материи, отпадните материи кои стигнале преку крвта, наслаги од калциум и фибрин, во внатрешноста на артериит. Ова ги зафаќа големите и средните артерии; но, неговото позиционирање зависи од личност до личност.
Видовиː
Дијагноза
Дијагноза на артериосклероза може да биде врз основа на физички преглед, крвна слика, ЕКГ.
Третман
Третманот е најчесто во форма на превентивни мерки за профилакса. Лекови за третман на висок холестерол, лекови за лекување на висок крвен притисок (на пример, АЦЕ инхибитори),  се употребуваат за лекување на артериосклерозата. Промени во животниот стил, како што сеː зголемување на вежбање, прекинот на пушењето, и ги намалена доза на алкохол, исто така се препорачува како профилакса од артериосклероза. Покрај медикаментозната терапија, постојат и оперативни методи за лекување:
Историја
Оваа болест можеби постои уште од античко време; меѓутоа, нејзината дијагностика и клинички импликации не беа познати до XX век. Терминот артериосклероза не се употребил се дур Жан Фредерик Мартин Лобстен не го измисли тоа, анализирајќи го составот на калцифицирани артериски лезии.
Потекло на поимот
Името потекнува од грчките зборови αρτηρία, што значи артерија, и σκληρωτικός, што значи закорави.
NGC 608
NGC 608 — спирална галаксија во соѕвездието Триаголник, заведена во Новиот општ каталог на длабоконебесни тела. Објектот бил предмет и на други истражувања, па освен како NGC 608 се споменува и како UGC 1135, MCG 5-4-73, CGCG 502-117, KCPG 38A.
Откривање
Објектот е откриен на 22 ноември 1827 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 608 е од видот Sab. Видливиот сјај со голо око изнесува 13,3 m, а оној во рамките на интервалот од минималната до максималната честота 14,1 m, додека површинскиот сјај изнесува 14,3 m/лм2. NGC 608 има привидни димензии од 1,9' х 1,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 35 м 28,1 с, а неговата деклинација, односно висината на лакот на тој агол, + 33° 39' 23". Положбениот агол на објектот е во износ од 32°.
Други поделби
Проучување на NGC 608 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 5913. Во рамките на атласот на длабокото небо, Уранометрија 2000.00, објектот припаѓа на групата означена со бројот 91; додека во Каталогот на основни ѕвезди (GSC) е групиран под бројот 2297. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 30.
Не сум таму (филм)
„Не сум таму“ (англиски I'm Not There) е биографски филм од 2007 инспириран од легендарниот пејач и текстописец Боб Дилан, а режиран од Тод Хејнз. Филмот презентира шест различни нивоа на животот на Дилан и неговата јавна личност. Неговиот лик го толкува ансамбл од глумци: Маркус Карл Френклин, Бен Вишо, Хит Леџер, Кристијан Бејл, Ричард Гир и Кејт Бланшет, кои играат ликови засновани на Дилан, но со различни имиња.
Филмот ја раскажува приказната користејќи нетрадиционални техники, слични на поетскиот наративен стил на Боб Дилан. Своето име филмот го добива од истоимената песна на Боб Дилан од 1967, која не била објавена сè до овој филм. Прифатен од критиката, „Не сум таму“ се најде на многу топ списоци на филмови за 2007.
Сиже
Филмот се отвора со Боб Дилан кој се качува на сцена за да свири. Кадарот се префрла на Дилан како доживува сообраќајна несреќа на мотор, што се случило во 1966 и завршува на аутопсиска маса.
Јасикова нимфа
Јасиковата нимфа (Limenitis populi) е пеперутка од подфамилијата Limenitinae од семејството на шаренците (Nymphalidae).
Живеалиште
Јасиковата нимфа е широко распространета во континентална Европа и преку Палеарктикот до Јапонија. Големата, ретко видена јасикова нимфа е една од најголемите пеперутки во Европа. Се наоѓа во листопадни шуми, каде што растат трепетлика (Populus tremula) или црна топола (Populus nigra). Тоа е затоа што гасеницата ги јаде само лисјата од овие видови. На надморска височина, на пример, во Алпите, каде што нема големи шуми Популус, тие се сместуваат со шумичка, на југоисток од Франција може да се видат како летаат на големи отворени простори, на пример во одделот Алпи-Поморски, како што е наведено од Жак Ригоу. Мажјаците полесно се наоѓаат. Женките се поретки, затоа што имаат тенденција да останат во врвовите на дрвјата и ретко се осмелуваат на земја.
Одлики
Распонот на крилјата кај распространетите примероци варира кај мажјаците од 72 до 80 мм, а кај женките од 82 до 96 мм, сите мерки направени на поголемата приватна колекција на Limenitis populi, сега во рацете на Жан-Клод Вајс, специјалист на Парнасиус. Всушност, примероците на терен се релативно со иста големина; разликите се главно поради варијации меѓу подвидовите, а не варијации на една локација. Има некои примероци кои се многу мали, околу половина од вообичаената големина, но тие се посебно одгледувани. Забележлива е разликата во големината помеѓу половите. Женките имаат изразени широки бели линии над нивните задни крилја. Кај мажјаците линиите се потесни и побледи, а понекогаш и воопшто ги нема. Горната површина е темно кафеава со бели дамки. Белата лента е опкружена со портокалови и сини граници. Долната страна е портокалова. Seitz - L. populi L. машки. горната страна црно-кафеава, предното крило со нејасна клеточна точка, заоблен ред на дискални дамки и правилен ред во маргиналната област, целосно бел или белузлав: освен со слаба кафена дамка на ќелијата и двоен ред на подмаргинални дамки, од кои предните се црвеникави, додека другите се синкави или сиви. Задна страна со тесна белузлава средна лента, ред црвено-кафени лунули во маргиналната област и двоен ред синкави дамки на маргината. Долната страна во најголем дел светло-црвено-кафеава, со ознаките на горната страна повторени во сиво-зеленикаста нијанса, маргината на двете крила зеленикаво сива со црна брановидна линија, а во близина на неа два реда црни дамки, кои се помалку развиени на предната страна; базалните и абдоминалните области на задните крила повеќе или помалку сиво-зелени, има некои црни попречни шипки во предната половина на базалната област. Женката е поголема, дамките на предните крила значително пошироки, почисти бели, средната лента на задното крило многу поширока, пресечена со темни вени, ознаките близу до рабовите се поистакнати, сјајно металик зелено; средната лента варира од зеленикаво бела до жолтеникава, во некои случаи дури и длабоко жолта (Spuler).
Однесување
Нив ги привлекуваат непријатни мириси, како што се оние што ги испуштаат мрши или измет. Пеперутките го користат својот пробосцис за да црпат важни минерали од сокот на дрвјата, од земјата или од потта. Тие не посетуваат цвеќиња.
Метаморфоза
Пеперутките се хранат со трепетлика, а повремено и црни тополи на топли места без ветар. Таму ги несат своите зелени јајца на горната страна на листовите.
Јајце
Многу грешки во литературата сè уште постојат, како што е Еуген Никулеску кој го опиша јајцето како со ребра. Всушност, јајцето е покриено со шупливи многуаголници. Времетраењето на фазата на јајце е 7 дена, а не 14 како што пишува Е. Никулеску.
Гасеница
Георг Дорфмајстер бил првиот што ги опишал и измерил гасеницата и хрисалидата.
Екехард Фридрих јасно ги опиша раните фази на младата ларва.
Во Европа, гасениците се хранат со Populus tremula и P. nigra. Во Јапонија, тие јадат Populus maximowiczii (Табучи), а јапонскиот подвид дури прифаќа многу сорти на врба (Salix sp.) во заробеништво. Во август гасениците, кои се уште се прилично мали, прават кожурец од лист што го отсекуваат и виткаат. Тие ја поминуваат зимата во овој кожурец, а потоа излегуваат од него пред да излезат лисјата на пролет.
Зелената гасеница има црни и кафени нијанси. Главата му е црвено-кафеава, а страните црни. Прво ги јаде пупките од лисјата, а потоа новите лисја. Пупацијата се одвива во јуни во лист што е лесно предење заедно.
Возрасен
Како општо правило, шрафирањето се случува од третата недела на јуни до средината на јули, иако е познато дека некои заминуваат уште во мај (што често е случај во Јапонија). Во Франција рекордните датуми на периодот на летот се од 30 мај (во 1971 година) до 16 август (во 1974 година).
Прво се гледаат машките; женките остануваат на врвот на дрвјата и понекогаш се наоѓаат на земја околу две недели подоцна, само наутро, често кога мажјаците повеќе не се гледаат. Машкиот лет може да биде многу брз, женскиот лет е прилично бавен, нешто како едрилица.
Конзервација
Сега ретката јасикова нимфа е заштитен вид. Видот е загрозен првенствено поради расчистувањето на шумите кои ги содржат дрвјата со кои мора да се хранат за да преживеат, и замената со економски повредни четинарски шуми.
Франсоа де Ларошфуко
Франсоа де Ларошфуко (француски: François VI, duc de La Rochefoucauld, le Prince de Marcillac, роден на во  - починал на  во ) — француски автор на максими и мемоари, еден од најголемите мајстори во областа на уметничката проза.
Творештво
„Изреките“ на Ларошфуко претставуваат кратки афоризми од неколку реда. Тој, како сатиричар, насекаде гледа себичност, незнаење, здодевност и лицемерие. Ларошфуко бил конзервативен противник на апсолутизмот и се борел против Арман Жан ди Плеси де Ришелје и Жил Мазарен.
Зборувајќи за човечката природа, ларошфуко смета дека егоизмот е единствениот двигател на човечката акција и на расудувањето. Во нас се менуваат само страстите: една угинува, а друга се раѓа, но сите тие се подеднакво себични. Според него, се лаже оној кој мисли дека во нас се борат срцето и разумот, туку се борат само една со друга страст. Оттука, сите доблести се случајно: сите наши размислувања се само производ на нашата добра или лоша судбина. Истиот човек е способен за секое добро и за секое зло, но тоа секогаш се случува само од егоизам.
IC 1748
IC 1748 — галаксија во соѕвездието Береникина Коса, заведена во Новиот општ каталог на длабоконебесни тела.
Откривање
Објектот е откриен на 7 мај 1904 година од страна на Ројал Харвуд Фрост.
Податоци од набљудување
Според морфолошката класификација на галаксиите, IC 1748 е од видот E3. Видливиот сјај со голо око изнесува 15 mag, а оној во рамките на интервалот од минималната до максималната честота 16 mag, додека површинскиот сјај изнесува 12,8 m/лм2. IC 1748 има привидни димензии од 0,4' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 28 м 1,5 с, а неговата деклинација, односно висината на лакот на тој агол, +17° 17' 46"". Положбениот агол на објектот е во износ од 170°.
Други поделби
Проучување на IC 1748 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Храдец Кралове
Храдец Кралове (Hradec Králové, Königgrätz; во превод Замокот на кралицата) — град во Чешката Република, и административен центар на Краловохрадечкиот крај во Бохемија. Економијата на градот е заснована на технилогија за прехранбена, фотохемиска и електронска индустрија. Во градот се произведуваат и светки познатите пијана „Petrof“.
Асоцијативност
За бинарниот оператор се вели дека е асоцијативен на множеството K ако за секои  важи:
Од асоцијативноста на операторот \circ следи дека во горенаведените изрази редоследот на операциите не игра улога, па и записот во кој не назначен приоритетот е еднозначно одреден:
Запишување на неасоцијативни операции
Доколку неасоцијативна операција се појавува повеќе од еднаш во некој израз, за одредување на редоследот на операциите се користат загради. Сепак, за некои чести неасоцијативни операции постојат правила на нивно користење без загради.
Операцијата е лево асоцијативна ако правилото е да се користи од лево на десно, т.е.
а десно асоцијативна ако правилото е да се користи од десно на лево, т.е.
Антикомутативност
Дефиниција
За бинарниот оператор се вели дека е антикомутативен, доколку за секои a, b \in K задоволува:
При што операторот - означува инверзија на елементот на множеството K пред кое се наоѓа.
Трета фудбалска лига на Македонија 2020/2021
Третата фудбалска лига на Македонија 2020/2021 - 29. издание на Третата фудбалска лига на Македонија.
Во втората половина на април, третолигашкото првенство било запрено поради финансиските тешкотии поврзани со задолжителен КОВИД-19 тест пред натпревар, наредено од Министерството за здравство.
Запад
Сезоната започнала на 17 октомври 2020, а ќе заврши во мај 2021.
Југозапад
Сезоната започнала на 10 октомври 2020, а ќе заврши во мај 2021.
Исток
Сезоната започнала на 11 октомври 2020, а ќе заврши во мај 2021 година.
Југ
Сезоната започнала на 11 октомври 2020, а ќе заврши во мај 2021.
Ascodichaena rugosa
Ascodichaena rugosa е вид на габа од фамилијата Ascodichaenaceae. За прв пат беше научно опишан како нов вид од Карл Линеус во 1753 година како Lichen rugosum. Хајнц Бутин го префрлил на новоограничениот род Ascodichaena во 1977 година, во кој е видот вид.
Космос-1269
Космос-1269 — еден од над 2.400 советски вештачки сателити лансирани во рамките на програмата „Космос“.